title: Direktiva Vijeća 2009/47/EZ od 5. svibnja 2009. o izmjeni Direktive 2006/112/EZ o sniženim stopama poreza na dodanu vrijednost

text:
               09/Sv. 001

               HR

               Službeni list Europske unije

               286

         32009L0047

               L 116/18

               SLUŽBENI LIST EUROPSKE UNIJE

               05.05.2009.

      DIREKTIVA VIJEĆA 2009/47/EZ
   od 5. svibnja 2009.
   o izmjeni Direktive 2006/112/EZ o sniženim stopama poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 93.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Direktivom Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (3) državama članicama se odobrava primijeniti jednu ili dvije snižene stope koje ne mogu biti niže od 5 % i koje su primjenjive samo na ograničen popis isporuka robe i usluga.

               (2)

               Priopćenjem o stopama PDV-a osim standardnih stopa PDV-a koje je Komisija predstavila Europskom parlamentu i Vijeću 2007. godine zaključuje se da primjena sniženih stopa PDV-a na lokalno isporučenu robu ne predstavlja nikakvu stvarnu prijetnju neometanom funkcioniranju unutarnjega tržišta i može, u određenim okolnostima, imati pozitivne učinke u smislu otvaranja radnih mjesta i suzbijanja sive ekonomije. Stoga je prikladno dopustiti državama članicama da primijene snižene stope PDV-a na radno-intenzivne usluge obuhvaćene privremenim odredbama primjenjivim do kraja 2010. kao i na usluge restorana i cateringa.

               (3)

               S obzirom na isporuku alkoholnih i/ili bezalkoholnih pića u okviru usluga restorana i cateringa, može biti opravdano osigurati različito postupanje s tim pićima od postupanja predviđenog u okviru isporuke prehrambenih proizvoda; potrebno je izričito predvidjeti da država članica može uključiti ili isključiti isporuku alkoholnih i/ili bezalkoholnih pića kada primjenjuje sniženu stopu na obavljanje usluga restorana i cateringa kako je navedeno u Prilogu III. Direktivi 2006/112/EZ.

               (4)

               Direktivu 2006/112/EZ treba dalje izmijeniti kako bi se omogućila primjena sniženih stopa ili izuzeća u ograničenom broju posebnih situacija iz socijalnih i zdravstvenih razloga, te kako bi se uputa na knjige iz Priloga III razjasnila i ažurirala u skladu s tehničkim napretkom.

               (5)

               Sadržaj određenih odredaba Direktive 2006/112/EZ o postojećim izuzećima od primjene propisa i popis iz Priloga IV. biti će obuhvaćeni popisom isporuka robe i usluga na koje se može primijeniti snižena stopa na temelju ove Direktive. Radi jasnoće te se odredbe kao i Prilog IV. Direktivi 2006/112/EZ trebaju obrisati.

               (6)

               U skladu s točkom 34. Međuinstitucionalnog sporazuma o boljem zakonodavstvu (4) države članice se potiču da, za sebe i u interesu Zajednice, sastave i objave tablice koje će prikazivati, u mjeri u kojoj je to moguće, međuodnos između ove Direktive i mjera za prenošenje propisa u nacionalno pravo.

               (7)

               Direktivu 2006/112/EZ treba stoga na odgovarajući način izmijeniti,

         DONIJELO JE OVU DIREKTIVU:
   Članak 1.
   Direktiva 2006/112/EZ mijenja se kako slijedi:

               1.

               umeće se sljedeći članak:
               „Članak 104.a
               Cipar može primijeniti jednu od dvije snižene stope predviđene u članku 98. na isporuku tekućeg naftnog plina (LPG) u cilindrima.”;

               2.

               Članak 105. zamjenjuje se sljedećim:
               „Članak 105.
               1.   Portugal može primijeniti jednu od dvije snižene stope predviđene u članku 98. na cestarine na mostovima u području Lisabona.
               2.   Portugal može u slučaju transakcija obavljenih u autonomnim regijama Azora i Madeire i izravnog uvoza u te regije primijeniti niže stope od onih koje se primjenjuju u kontinentalnom dijelu.”;

               3.

               poglavlje 3. glave VIII. briše se;

               4.

               sljedeća točka dodaje se članku 111. s učinkom od 1. siječnja 2011.:

                           „(c)

                           na Malti za isporuku prehrambenih proizvoda za ljudsku potrošnju i farmaceutskih proizvoda.”;

               5.

               u članku 114. stavku 1. drugi podstavak se zamjenjuje sljedećim:
               „Države članice navedene u prvom podstavku mogu također primijeniti takvu stopu na dječju odjeću i obuću te na stambeni prostor.”;

               6.

               članak 115. zamjenjuje se sljedećim:
               „Članak 115.
               Države članice koje su 1. siječnja 1991. primjenjivale sniženu stopu na dječju odjeću i obuću i na stambeni prostor mogu nastaviti primjenjivati takvu stopu na isporuke tih roba ili usluga.”;

               7.

               članak 116. se briše;

               8.

               u članku 117. stavak 1. se briše;

               9.

               u članku 125. stavak 2. se briše;

               10.

               članak 127. briše se s učinkom od 1. siječnja 2011.;

               11.

               u članku 128. stavak 2. se briše;

               12.

               u članku 129. stavak 1. se briše;

               13.

               Prilog III. mijenja se u skladu s Prilogom ovoj Direktivi;

               14.

               Prilog IV. briše se.

         Članak 2.
   Države članice Komisiji odmah dostavljaju tekst zakona i drugih propisa koje donesu u području na koje se odnosi ova Direktiva.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu prvog dana prvog mjeseca nakon dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 5. svibnja 2009.

            Za Vijeće

            Predsjednik

         M. KALOUSEK

      (1)  Mišljenje od 19. veljače 2009. (još nije objavljeno u Službenom listu).

      (2)  Mišljenje od 25. veljače 2009. (još nije objavljeno u Službenom listu).

      (3)  SL L 347, 11.12.2006., str. 1.

      (4)  SL C 321, 31.12.2003., str. 1.
   PRILOG
   Prilog III. Direktivi 2006/112/EZ mijenja se kako slijedi:

               1.

               točka 6. zamjenjuje se sljedećim:

                           „(6)

                           isporuka, uključujući posudbu iz knjižnica knjiga u svim fizičkim oblicima (uključujući brošure, letke i slične tiskane materijale, dječje slikovnice, crtanke ili bojanke, glazbene note u tiskanom obliku ili u obliku rukopisnih bilješki, zemljopisne karte te hidrografske ili slične grafičke prikaze), novina i časopisa, osim materijala koji su u cijelosti ili većim dijelom posvećen oglašavanju;”;

               2.

               umeću se sljedeće točke:

                           „(10.a)

                           renoviranje i popravak privatnih stanova, bez materijala koji se većim dijelom vrijednosti ubrajaju u obavljenu uslugu;

                           (10.b)

                           čišćenje prozora i čišćenje u privatnim kućanstvima;”;

               3.

               umeće se sljedeća točka:

                           „(12.a)

                           usluge restorana i cateringa uz moguće isključenje isporuke (alkoholnih i/ili bezalkoholnih) pića;”;

               4.

               dodaju se sljedeće točke:

                           „(19)

                           manji popravci bicikala, obuće i proizvoda od kože, odjeće i posteljine (uključujući popravke i prekrajanja);

                           (20)

                           usluge kućne skrbi kao što je kućna pomoć i skrb za mlade, stare, bolesne i invalidne osobe;

                           (21)

                           frizerske usluge.”.


title: Direktiva 2011/91/EU Europskog parlamenta i Vijeća od 13. prosinca 2011. o oznakama ili znakovima za određivanje serije u koju pripada hrana  Tekst značajan za EGP

text:
               15/Sv. 24

               HR

               Službeni list Europske unije

               27

         32011L0091

               L 334/1

               SLUŽBENI LIST EUROPSKE UNIJE

         DIREKTIVA 2011/91/EU EUROPSKOG PARLAMENTA I VIJEĆA
   od 13. prosinca 2011.
   o oznakama ili znakovima za određivanje serije u koju pripada hrana
   (kodifikacija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114.,
   uzimajući u obzir prijedlog Europske komisije,
   nakon dostave nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   u skladu s redovnim zakonodavnim postupkom (2),
   budući da:

               (1)

               Uredba Vijeća 89/396/EEZ od 14. lipnja 1989. o obilježjima ili oznakama pomoću kojih se identificira serija kojoj pripada hrana (3) nekoliko je puta značajno izmijenjena (4). Spomenutu je Direktivu radi jasnoće i racionalnosti potrebno kodificirati.

               (2)

               Unutarnje tržište obuhvaća područje bez unutarnjih granica u kojem je osigurano slobodno kretanje roba, osoba, usluga i kapitala.

               (3)

               Trgovina hranom zauzima značajno mjesto na unutarnjem tržištu.

               (4)

               Oznaka serije kojoj pripadaju prehrambeni proizvodi ispunjava potrebu za boljom informiranošću o identitetu proizvoda. Stoga je ona koristan izvor informacija kada je hrana predmet spora ili predstavljaju opasnost za zdravlje potrošača.

               (5)

               Direktiva 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (5) ne sadrži odredbe o označavanju identiteta serija.

               (6)

               Na međunarodnoj razini postoji opća obveza za upućivanje na proizvodnu seriju ili seriju pakiranja zapakirane hrane. Dužnost je Unije da doprinese razvoju međunarodne trgovine.

               (7)

               Zbog toga je preporučljivo propisati opća i vodoravna pravila za upravljanje skupnim sustavom za identifikaciju serija.

               (8)

               Učinkovitost tog sustava ovisi o njegovoj primjeni u različitim fazama stavljanja na tržište. Bez obzira na to poželjno je isključiti određene proizvode i postupke, posebno one koje se odvijaju na početku distribucijske mreže za poljoprivredne proizvode.

               (9)

               Neophodno je uzeti u obzir činjenicu kako konzumacija određene hrane odmah po kupnji, poput sladoleda u pojedinačnim porcijama, znači da navođenje serije izravno na pojedinačnom pakiranju ne bi imalo nikakvu praktičnu svrhu. Međutim, u slučaju tih proizvoda trebalo bi biti obvezno da se serija navede na skupnom pakiranju.

               (10)

               Pojam serije znači da više prodajnih jedinica prehrambenog proizvoda ima skoro identične značajke proizvodnje, izrade ili pakiranja. Stoga taj pojam ne bi trebalo primjenjivati na proizvode u rasutom stanju ili proizvode, koje radi njihove posebnosti ili raznovrsnosti nije moguće smatrati dijelom homogene serije.

               (11)

               S obzirom na raznolikost metoda za identifikaciju koje se koriste, trgovac bi trebao odrediti seriju i pričvrstiti odgovarajuću oznaku ili znak.

               (12)

               S ciljem ispunjavanja zahtjeva za informiranje, koje joj je svrha, ta oznaka bi trebala biti jasno označena i prepoznatljiva kao takva.

               (13)

               Minimalni rok valjanosti ili datum „upotrebljivo do” može, u skladu s Direktivom 2000/13/EZ, služiti za identifikaciju serije, pod uvjetom da je točno naveden.

               (14)

               Ova Direktiva ne bi trebala dovoditi u pitanje obaveze država članica u pogledu rokova za prenošenje direktiva iz Priloga III. dijela B, u nacionalno pravo,

         DONIJELI SU OVU DIREKTIVU:
   Članak 1.
   1.   Ova se Direktiva odnosi na o oznake ili znakove za određivanje serije u koju pripada hrana.
   2.   Za potrebe ove Uredbe „serija” znači serija hrane, proizvedena, izrađena ili pakirana pod praktički istim uvjetima.
   Članak 2.
   1.   Hrana ne smije se staviti na tržište ako se na njoj ne nalazi oznaka iz članka 1. stavaka 1.
   2.   Stavak 1. ne primjenjuje se:

               (a)

               na poljoprivredne proizvode, koji napuštaju poljoprivredno gospodarstvo, te se:

                           i.

                           prodaju ili dostavljaju na mjesta za privremeno skladištenje, pripremu ili pakiranje;

                           ii.

                           prijevoze do organizacija proizvođača; ili

                           iii.

                           prikupljaju za neposredno uključivanje u postupak pripreme ili sustav prerade;

               (b)

               kada se hrana ne zapakira u nijednoj točki prodaje do krajnjeg kupca, te se pakira na zahtjev kupca ili se pakira za neposrednu prodaju;

               (c)

               na pakiranja ili spremnike, čija najveća stranica ima površino, manju od 10 cm2;

               (d)

               na pojedinačne porcije sladoleda. Oznaka koja omogućuje identificiranje serije pojavljuje se na skupnom pakiranju.

         Članak 3.
   Seriju u svakom slučaju određuje proizvođač, izrađivač ili subjekt koji pakira predmetnu hranu, ili prvi prodavač s poslovnim nastanom u Uniji.
   Oznaka iz članka 1. stavka 1. određuje se i pričvršćuje pod odgovornošću jednog od tih subjekata. Prethodi joj slovo „L” osim kada se jasno razlikuje od drugih oznaka na etiketi.
   Članak 4.
   Kod zapakirane hrane, oznaka navedena u članku 1. stavku 1. te, kada je to prikladno, slovo „L” pojavljuju se na predpakiranju ili na etiketi koja je na njega pričvršćena.
   Kada se hrana ne zapakira, oznaka navedena u članku 1. stavku 1. te, kada je to prikladno, slovo „L” pojavljuju se na pakiranju ili spremniku ili, kada to nije slučaj, na odgovarajućoj trgovačkoj dokumentaciji.
   U svim slučajevima pojavljuje se tako da je lako vidljiva, jasno čitljiva i neizbrisiva.
   Članak 5.
   Kada se na etiketi pojavljuje minimalni rok uporabe ili datum „upotrebljivo do”, oznaka iz članka 1. stavka 1. ne mora se nalaziti na prehrambenom proizvodu, pod uvjetom da se datum sastoji najmanje od nešifriranog zapisa datuma i mjeseca tim redoslijedom.
   Članak 6.
   Ova se Uredba primjenjuje ne dovodeći u pitanje oznake utvrđene određenim odredbama Unije.
   Komisija objavljuje i ažurira popis predmetnih odredaba.
   Članak 7.
   Direktiva 89/396/EEZ, kako se izmjenjuje direktivama navedenima u Prilogu I. dijelu A stavlja se izvan snage, ne dovodeći u pitanje obveze država članica u vezi vremenskih rokova za prenošenje u nacionalno pravo direktiva određenih u Prilogu I. dijelu B.
   Upućivanja na direktive stavljene izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu II.
   Članak 8.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 9.
   Ova je Direktiva upućena državama članicama.

      Sastavljeno u Strasbourgu 13. prosinca 2011.

            Za Europski parlament

            Predsjednik

         J. BUZEK

            Za Vijeće

            Predsjednik

         M. SZPUNAR

      (1)  SL C 54, 19.2.2011., str. 34.;

      (2)  Stajalište Europskog parlamenta od 11. svibnja 2011. (još nije objavljeno u Službenom listu) i Odluka Vijeća od 8. studenoga 2011.

      (3)  SL L 186, 30.6.1989., str. 21.

      (4)  Vidjeti Prilog I. dio A.

      (5)  SL L 109, 6.5.2000., str. 29.
   PRILOG I.
   DIO A

      Direktiva stavljena izvan snage s popisom njezinih naknadnih izmjena

   (iz članka 7.)

               Direktiva Vijeća 89/396/EEZ

               (SL L 186, 30.6.1989., str. 21.)

               Direktiva Vijeća 91/238/EEZ

               (SL L 107, 27.4.1991., str. 50.)

               Direktiva Vijeća 92/11/EEZ

               (SL L 65, 11.3.1992., str. 32.)

         DIO B

      Popis vremenskih rokova za prenošenje u nacionalno pravo

   (iz članka 7.)

               Direktive

               Rok za prenošenje

               89/396/EEZ

               20. lipnja 1990. (1)

               91/238/EEZ

               —

               92/11/EEZ

               —

      (1)  U skladu s prvim stavkom članka 7. Direktive 89/396/EEZ kako je izmijenjena Direktivom 92/11/EEZ:

      „Države članice prema potrebi izmjenjuju svoje zakone i druge propise tako da:

                  —

                  najkasnije do 20. lipnja 1990. odobre trgovinu proizvodima koji su u skladu s ovom Direktivom,

                  —

                  od 1. srpnja 1992. zabrane trgovinu proizvodima koji nisu u skladu s ovom Direktivom. Međutim, proizvodi stavljeni na tržište ili označeni prije toga datuma, i koji nisu u skladu s ovom Direktivom, mogu biti stavljeni na tržište do isteka zaliha.”

   PRILOG II.

      Korelacijska tablica

               Direktiva Vijeća 89/396/EEZ

               Ova Direktiva

               Članak 1.

               Članak 1.

               Članak 2. stavci 1. i 2.

               Članak 2. stavci 1. i 2.

               Članak 2. stavak 3.

               —

               Članci 3. do 6.

               Članci 3. do 6.

               Članak 7.

               —

               —

               Članak 7.

               —

               Članak 8.

               Članak 8.

               Članak 9.

               —

               Prilog I.

               —

               Prilog II.